Veðrið hefur ekki verið hagfellt bændum og búaliði til smalamennsku á fjöllum undanfarið . Jörð er afar blaut og því torfarið yfir og fé þungt á fæti . Meðfylgjandi mynd var tekin síðastliðinn fimmtudagsmorgun á Arnarvatnsheiði . Hún sýnir gangnamenn á við gamla Reykjavatnskofann , en þak hans er að vísu fallið . Engu að síður veita rústir kofans skjól á stundum sem þessari . Gangnamenn komu síðan til Fljótstunguréttar laust fyrir myrkur á laugardagskvöldið og réttað var í gærmorgun , en þá um morguninn var alhvít jörð innst í Króknum . Myndina tók Íris Þórlaug Ármannsdóttir bóndi á Kjalvararstöðum . Í dag er réttað á nokkrum stöðum í Borgarfirði , meðal annars í Þverárrétt , fjárflestu rétt landsins .